**RITMIKUS GIMNASZTIKA DIÁKOLIMPIA**

**„B” kategória**

**Egyéni versenykiírás**

**2013-2014. tanév**

**1. A verseny célja**

-   a ritmikus gimnasztika népszerűsítése;

-   versenyalkalom biztosítása általános- és középiskolás tanulók számára,

hogy intézményük színeiben versenyezve, annak dicsőséget szerezzenek;

-   diákolimpia bajnoki címek és helyezések eldöntése.

**2. Az országos döntő rendezője**

Magyar Ritmikus Gimnasztika Szövetség a Magyar Diáksport Szövetség támogatásával.

**3. A versenyek ideje, helye és rendezői**

*a) Megyei versenyek:*

A versenyt azokban a korcsoportokban kötelező megrendezni, ahol az indulók száma meghaladja a továbbjutók számát, a többi korcsoportban a versenyalkalom biztosítása miatt ajánlott. Abban a megyében, ahol van területileg illetékes szövetség ott a szövetség a rendező, vagy a feladatot átruházhatja a legtöbb versenyzőt nevező iskolának (vagy egyesületnek is), amennyiben az vállalja a megrendezést.

Megrendezési határidő: 2014. április 06.

Jegyzőkönyvek beérkezési határideje: 2014. április 20.

*b) Regionális versenyek:*

A versenyt azokban a korcsoportokban kötelező megrendezni, ahol az indulók száma meghaladja a továbbjutók számát. A többi korcsoportban a versenyalkalom biztosítása miatt ajánlott.  
1./ Nyugat-Magyarország: Baranya, Fejér, Győr-Moson-Sopron, Komárom-Esztergom, Somogy, Tolna, Vas, Veszprém, Zala megye  
2./ Budapest   
3./ Kelet-Magyarország: Bács-Kiskun, Békés, Borsod-Abaúj-Zemplén, Csongrád, Hajdú-Bihar, Heves, Jász-Nagykun-Szolnok, Nógrád, Pest, Szabolcs-Szatmár-Bereg megye

**Megrendezési határidő: 2014. május 10.  
Jegyzőkönyvek beérkezési határideje: 2014. május 16.**

Rendező: az országos szövetség és a területileg illetékes szövetségek megegyezése alapján.

*c) Országos döntő: (*A rendezőt az MRGSZ kéri fel.*)*

Ideje: 2014.június 12-15

Helye: később kerül kijelölésre

**4. A verseny résztvevői**

*Azok az 1-6. korcsoportos tanulók, akik 2011. szeptember 1.-je és a 2012/2013. évi országos döntő között nem indultak a szövetségi bajnoki rendszer (Budapest- vagy Vidékbajnokság, Magyar Kupa, Országos Bajnokság) egyéni összetett versenyeiben „A” kategóriában.*

**5. Korcsoportok**

I. kcs.      2005-2006-ban születettek  
II. kcs.     2003-2004-ben születettek  
III. kcs.    2001-2002-ben születettek  
IV. kcs.    1999-2000-ben születettek  
V. kcs.     1997-1998-ban születettek

VI.kcs. 1994-1995-1996-ban születettek

1. **Igazolás**

Az MDSZ honlapjáról kinyomtatott nevezési lap + érvényes diákigazolvány + 6 hónapnál nem régebbi orvosi igazolás (háziorvos, vagy sportorvos, vagy iskolaorvos)

Iskolák összevonása illetve az iskola nevének változása esetén a csapatvezető a versenyen az iskola igazgatója által hitelesített dokumentumot köteles bemutatni, mellyel bizonyítja az intézmények összevonását illetve névváltoztatását.

1. **Nevezés**

a) Az MDSZ honlapján elektronikusan.   
Határidő után beérkezett nevezéseket nem fogad el az MDSZ elektronikus rendszere.

**Nevezési határidő: 2014. február 14.**

b) A Magyar Ritmikus Gimnasztika Szövetséghez minden edzőnek, illetve testnevelőnek el kell juttatnia a nevezés összesítőt, amelyen az általa benevezett versenyzők, illetve csapatok kerülnek felsorolásra!!! (forma nyomtatvány letölthető az MRGSZ honlapjáról)

**Beérkezési határidő: 2014. február 21.**

**Cím: Magyar Ritmikus Gimnasztika Szövetség,**

**1146 Budapest, Istvánmezei út 1-3.**

**Nevezési díjat minden fordulóra a rendező iskola vagy egyesület határozza meg, mely maximálisan 5.000,- forint lehet.**

A versenyről való távolmaradást egy héttel a verseny megrendezése előtt még le lehet mondani. Határidő utáni lemondás esetén a nevezési díjat meg kell fizetni.

1. **Verseny követelmények**

A mellékelt összefoglaló táblázat szerint.

1. **A bíráskodás alapelvei**

A verseny szabályok 2013.01.01-től változnak, ezért a pontozás kitételei módosulni fognak. A versenyszervező feladata a megfelelő létszámú bírói kar biztosítása, valamint erről a Bíró Bizottság vezetőjének értesítése . A versenybíróság elnökét a Bíró Bizottság jelöli ki. A technikai lapokat a versenyszervező által meghatározott címre, időpontig, valamint példányszámban kell leadni, illetve megküldeni.

Értékelés

Az MRGSZ versenyszabályai, illetve nemzetközi szabályok érvényesek.

1. **Díjazás**

Az országos döntő kivételével minden versenyszámban a díjazást a versenyszervező szervek határozzák meg. Országos döntő: egyéni összetett 1-6. és szerenkénti 1-3. helyezett érem, valamint minden egyéni versenyző oklevelet kap.

1. **A lebonyolítás rendje**

* a versenyeken részt vehet minden olyan tanuló, akit intézménye (iskolája) a mellékelt nevezési lapon benevezett a határidőig benevezett,
* minden versenyző csak a saját korcsoportjában indulhat, „felversenyzés” nem lehetséges, minden versenyfordulóról korcsoportonként az egyéni összetett 1-6. helyen végzett versenyző jut tovább a következő fordulóra. Amennyiben a regionális versenyeken a benevezett versenyzők létszáma nem haladja meg a továbbjutók lehetséges létszámát, úgy a versenyt nem kell megrendezni. Azokon a területeken, ahol az indulók létszáma meghaladja a 20 főt, minden további 10 fő után 1 versenyzőt lehet továbbjuttatni,
* az egyéni versenyben az utolsó továbbjutó helyen, holtverseny esetén, minden versenyző tovább jut.

Megjegyzés:

A szervező kötelezettségei:

* A verseny helyszínének és feltételeinek előkészítése.
* A verseny teljes időtartama alatt **orvos** biztosítása.
* A Bíróbizottság vezetőjével egyeztetett versenybíróság kijelölése és részvételük biztosítása.
* Technikus személyzet részvételének biztosítása.
* Versenyért felelős személy, aki felel a verseny lebonyolításáért.

Minden egyéb a diákolimpia megrendezésével és lebonyolításával kapcsolatos határozatokat és információkat a Magyar RG Szövetség és a Magyar Diáksport Szövetség honlapján lehet megtekinteni.

Minden olyan kérdésben, amelyről jelen versenykiírás nem rendelkezik, az MRGSZ versenyszabályai az irányadóak.

A 2013.január 1-től érvénybe lépő szabályváltozások miatt a korcsoportok követelményeit és az összefoglaló táblázatot a Magyar RG Szövetség honlapján lehet megtekinteni.